Evropska umjetnost
Zapadna umjetnost izraz je za umjetničku produkciju zapadne Evrope i Sjeverne Amerike koja ima korijene u umjetnosti Antičke Grčke i Rima, te se karakterno razlikuje od istočne umjetnosti bizantijskih i islamskih korijena, kao i od indijske, kineske, japanske, afričke umjetnosti i umjetnosti Amerike prije Kolumba. Umjetnost Evrope, poznata i kao zapadna umjetnost, obuhvata historiju vizuelne umjetnosti u Evropi. Evropska prahistorijska umjetnost započela je kao pokretno gornjopaleolitsko stijensko i pećinsko slikarstvo i petroglifna umjetnost i bila je karakteristična za period između paleolita i željeznog doba. Pisana historija evropske umjetnosti često počinje sa egejskim civilizacijama, koje datiraju iz 3. milenija prije nove ere. Međutim, konzistentan obrazac umjetničkog razvoja unutar Evrope postaje jasan tek sa starogrčkom umjetnošću, koju je Rim usvojio i transformirao i prenio; sa Rimskim carstvom, širom Evrope, sjeverne Afrike i zapadne Azije.